Document ID: /roh_data/filtered/fineweb-2-filterrobots_roh.jsonl.gz/27291

Amt für Energie und Verkehr
Uffizi d'energia e da traffic
Ufficio dell'energia e dei trasporti
L'uffizi d'energia e da traffic è il center da cumpetenza chantunal per dumondas en ils secturs da l'energia e dal traffic public. Nus infurmain e cussegliain, iniziain projects e surpigliain incumbensas legalas.
En il sectur da l'energia essan nus cumpetents per surdar concessiuns e per approvar projects concernent l'utilisaziun da la forza idraulica. Nus essan responsabels per exequir la legislaziun d'energia, manain il post da certificaziun da Minergie e sustegnain ils programs per promover l'energia. L'utilisaziun da la forza idraulica e d'autras funtaunas d'energia regenerabla sco er l'utilisaziun persistenta ed effizienta da l'energia tutgan tar ils temas centrals da l'uffizi d'energia e da traffic. Il post da cussegliaziun d'energia dat infurmaziuns fidadas a persunas privatas ed ad interpresas, per exempel davart l'effizienza energetica e davart l'utilisaziun d'energias regenerablas.
En il sectur dal traffic public essan nus cumpetents per la planisaziun strategica e per la coordinaziun vicendaivla da tut il traffic public en il chantun Grischun. Nus coordinain il traffic public da la viafier e dal bus ed essan cumpetents per la planisaziun, per la projectaziun e per la realisaziun da projects a favur d'in traffic public prospectiv. Bunas colliaziuns cun la rait da viafier naziunala ed internaziunala sco er colliaziuns regularas e frequentas en il traffic regiunal e d'aglomeraziun èn d'impurtanza centrala per mantegnair e per sviluppar vinavant il Grischun sco spazi da viver, sco spazi turistic e sco spazi economic.